**Мамлекеттик жана расмий тилдер боюнча IX жана XI класстардын окуучуларынын жыйынтыктоочу мамлекеттик аттестациясын ѳткѳрүү боюнча нускама-усулдук кат**

Кыргыз Республикасынын Билим берүү жана илим министрлиги Кыргыз Республикасынын жалпы билим берүү уюмдарында уюшкандык түрдѳ окуучулардын жыйынтыктоочу мамлекеттик аттестациясын ѳткѳрүү максатында, билим берүүнүн райондук (шаардык) бѳлүмдѳрүнүн методисттери, мектептердин жетекчилери жана мугалимдери тарабынан колдонуу үчүн тѳмѳнкү нускама-усулдук катты жиберет:

1. мамлекеттик жана расмий тилдер боюнча IX жана XI класстардын окуучуларынын жыйынтыктоочу мамлекеттик аттестациясын ѳткѳрүү боюнча;
2. мамлекеттик жана расмий тилдер боюнча жазуу иштерин (комплекстүү жазуу тести) баалоо боюнча.

Кыргыз Республикасынын Билим берүү жана илим министрлигинин 2019-жылдын 22-мартындагы № 304/1 буйругу менен бекитилген «2018–2019-окуу жылдагы жыйынтыктоочу мамлекеттик аттестация жѳнүндѳ» Жобосуна ылайык мамлекеттик жана расмий тилдер боюнча IX жана XI класстарынын окуучуларынынжыйынтыктоочу мамлекеттик аттестациясы,ѳзүнѳ функционалдык лексиканы жана грамматиканы, ошондой эле текстти окуу жана түшүнүү кѳндүмдѳрүн камтыган тест түрүндѳ ѳткѳрүлѳт.

Сынак материалдары Билим берүүнүн сапатын баалоо жана маалымат технологияларынын улуттук борбору (мындан ары текстте – УБСБжМТУБ) жана Кыргыз Республикасынын Билим берүү академиясы (мындан ары текстте – ББА) менен макулдашуунун негизинде министрлик тарабынан берилет. Мектеп предметтик комиссиясы (мындан ары текстте – ПК) белгиленген тартипте окуучулардын сынак иштерин ѳткѳрүүнү жана баалоону жүргүзѳт.

IX жана XI класстарынын окуучулары үчүн тестти ѳткѳрүү датасы – 2019-жылдын 10-июну.

|  |  |  |  |  |
| --- | --- | --- | --- | --- |
| **Класс** | **Убакыт** | **Тесттин бѳлүктѳрү** | **Бѳлүк үчүн упайлардын саны** | **Тест үчүн максималдуу упай** |
| **9-класс** | 1,5 саат | Лексика. Грамматика  Окуу жана түшүнүү | 40 балл  30 балл | 70 балл |
| **11-класс** | 2,5 саат | Лексика. Грамматика  Окуу жана түшүнүү  Жат жазуу тапшырмасы менен | 60 балл  40 балл  10 балл | 110 балл |

**Сынак үчүн баа комплекстүү түрдѳ коюлат:**

**9-класс**

|  |  |
| --- | --- |
| «5» деген баа | 59 – 70 балл |
| «4» деген баа | 49 – 58 балл |
| «3» деген баа | 35 – 48 балл |
| «2» деген баа | 0 – 34 балл |

**11-класс**

|  |  |
| --- | --- |
| «5» деген баа | 93 – 110 балл |
| «4» деген баа | 77 – 92 балл |
| «3» деген баа | 55 – 76 балл |
| «2» деген баа | 0 – 54 балл |

**Мамлекеттик/расмий тилдер боюнча** комплекстүү жазуу тести 9, 11-класстардын окуучуларынын тилдик компетенция жаатындагы функционалдык сабаттуулугун жана окуунун функционалдык сабаттуулугун текшерүүгѳ багытталган.

Тилдик компетенция жаатындагы функционалдык сабаттуулук – бул окуучунун жазуу текстин түшүнүү, аны интерпретациялоо, окуганы тууралуу ой жүгүртүү жана ошондой эле окуганын турмушта ѳз максаттарына жетүү үчүн колдонуу жѳндѳмдүүлүгү.

Тест тѳмѳнкү бѳлүктѳрдѳн турат:

**1-бѳлүк. Лексика. Грамматика**

**Тесттин максаты –** предметтик стандарттарга жана программаларга ылайык кээ бир коммуникативдик маселелерди чечүү үчүн зарыл болгон тилдик компетенциянын түзүлгѳн деңгээлин текшерүү. Тест процессинде тѳмѳнкү жѳндѳмдѳр текшерилет:

- лексикалык бирдиктердин маанилерин ажыратуу жана аларды берилген контекстте колдоно билүү;

- зат атоочтун жѳндѳмѳ категориясы боюнча өзгөрүшүн контекстинде туура колдонуу;

- этиштин формаларын кээ бир контекстте жана жагдайларда туура колдонуу;

- сунушталган контексттерде жѳнѳкѳй жана татаал сүйлѳмдѳрдүн структурасын колдоно билүү.

|  |  |  |  |
| --- | --- | --- | --- |
| **Класс** | **Тестти аткаруу убактысы** | **Мазмуну** | **Ташырмалардын түрлѳрү жана саны** |
| **Лексика. Грамматика** | | | |
| **9-класс** | 40 мүнѳт | - жак, сан (атооч, этиш)  - жөндөмө категориясы (А, И, Б, Т, Ж, Ч)  - сан атооч, сын атооч, ат атооч, тактооч, кызматчы сөздөр  - сүйлөмдүн түрлөрү | Тѳрт варианттын ичинен бир туура вариантты тандоого 40 тапшырма |
| **11-класс** | 50 мүнѳт | - кептин түрлөрү  - кептин стилдери  - сөздүн тике жана өтмө маанилери  - сүйлөмдүн баш жана айкындооч мүчөлөрү  - жак, сан (этиш)  - жөндөмө категориясы (А, И, Б, Т, Ж, Ч)  - сүйлөмдүн түрлөрү | Тѳрт варианттын ичинен бир туура вариантты тандоого 60 тапшырма |

**Тесттин биринчи бѳлүгүн ѳткѳрүү жол-жобосу**

Тапшырмалардын саны – 9-класс – 40, 11-класс – 60.

Аткаруу убактысы: 9-класс – 40 мүнѳт, 11-класс – 50 мүнѳт.

Тесттин алдында окуучуларга тест дептерлери/тест материалдары таркатылат, тестти аткаруу боюнча нускама берилет. Алар менен таанышып чыккандан кийин (10 мүнѳттѳн кѳп эмес) тестти ѳткѳрүү жол-жобосу боюнча суроолорду берүүгѳ уруксат берилет.

Андан кийин убакыт белгиленет. Тестти аткаруу учурунда суроолорду берүүгѳ уруксат берилбейт. Тестти аткаруу учурунда сѳздүк менен колдонууга болбойт. Убакыт ѳткѳндѳн кийин тест материалдары мугалимге тапшырылат.

**Тесттин жыйынтыктарын иштеп чыгуу**

Тесттин жыйынтыктарын иштеп чыгуу жана баалоо жооптун туура варианты кѳрсѳтүлгѳн ачкычтардын жардамы менен жүргүзүлѳт. Окуучу тарабынан тегерекче менен белгиленген жооптун варианты эсептелет. Эгерде окуучунун тандоосу кошумча графада белгиленсе, анда ал жооптун акыркы варианты катары кабыл алынат.

Тест тапшыруучу тарабынан алынган баллдардын саны тест дептеринин тийиштүү графасында белгиленет.

Ар бир туура аткарылган тапшырма 1 баллга бааланат.

«Лексика. Грамматика» бѳлүгү үчүн максималдуу балл:

9-класс **– 40.**

11-класс **– 60.**

**2-бѳлүк. Окуу жана түшүнүү**

**Тесттин максаты** – аныкталган коммуникативдик маселелерди чечүү үчүн окуудагы сүйлѳѳ кѳндүмдѳрүнүн жана ыкмаларынын калыптанышынын деңгээлин текшерүү.

Кѳзѳмѳлдүн объекттери болуп тѳмѳнкү ыкмалар саналат:

- текстте камтылган негизги маалыматты жана ошондой эле маанилүү жүктѳмдү алып жүрүүчү кээ бир деталдарын түшүнүү;

- тексттин сунушталган интерпретациясын адекваттуу кабыл алуу;

- негизги маалыматты жана тексттин кошумча маалыматынын маанилүү элементтерин толук, так жана терең түшүнүү.

|  |  |  |  |
| --- | --- | --- | --- |
| **Класс** | **Тестти аткаруу убактысы** | **Мазмуну** | **Ташырмалардын түрлѳрү жана саны** |
| **Текстти окуу жана түшүнүү** | | | |
| **9-класс** | 50 мүнѳт | - Мазмунду толук түшүнүү (биографиялык текст, кѳркѳм текст, диалог)  - Тандалган маалыматты түшүнүү (илимий-популярдык, публицистикалык, коомдук-саясий текст) | Тѳрт варианттын ичинен бир туура вариантты тандоого 2 текст жана 15 тапшырма |
| **11-класс** | 60 мүнѳт | - Толук түшүнүү (жарнама, кулактандыруулар, анонс, маалымкат, аба-ырайынын прогнозу)  - Мазмунду толук түшүнүү (биографиялык текст, кѳркѳм текст)  - Тандалган маалыматты түшүнүү (илимий-популярдык, публицистикалык, коомдук-саясий текст) | Тѳрт варианттын ичинен бир туура вариантты тандоого 3 текст жана 20 тапшырма |

**Тексттердин мүнѳздѳмѳсү**

Окуу үчүн тексттин кѳлѳмү (кѳркѳм, коомдук-саясий же илимий-популярдык) 350 сѳздѳн ашпайт.

Текстте маанисин контексттен ойлоп табууга мүмкүн болгон 3%дан кѳп эмес тааныш эмес сѳздѳр болушу мүмкүн.

Окуу үчүн сунушталган тексттер тѳмѳнкү талаптарга жооп берет:

- окуу программасы предметтик-тематикалык мазмунга дал келет;

- маанилик толук бүткѳндүгү, байланыштуулугу жана бүтүндүгү менен мүнѳздѳлѳт;

- терминдер, жеке аттар, цифралык маалыматтар менен ашыкча жүктѳлбѳйт;

- стандарт жана колдонулуп жаткан окуу программасы менен аныкталган сынак тапшыруучулардын даярдык деңгээлине дал келет.

**Тесттин экинчи бѳлүгүн ѳткѳрүүнүн жол-жобосу**

Тапшырмалардын саны: 9-класс – 2 текст жана 15 тапшырма,

11-класс – 3 текст жана 20 таршырма.

Тесттин экинчи бѳлүгүн аткаруу убагы: 9-класс – 50 мүнѳт, 11-класс – 60 мүнѳт.

Окуучуга тест материалдары берилет жана тестти аткаруу боюнча нускама ѳткѳрүлѳт. Тестти аткарууда тест тапшыруучу сѳздүк менен колдоно алат.

**Тесттин жыйынтыктарын иштеп чыгуу**

Тесттин жыйынтыктарын иштеп чыгуу жана баалоо ачкычтардын жардамы менен жүргүзүлѳт.

Ар бир туура аткарылган тапшырма **2 баллга** бааланат.

**9-класс**

2-бѳлүк үчүн максималдуу балл – **30.**

**11-класс**

2-бѳлүк үчүн максималдуу балл – **40.**

**3-бѳлүк. Жат жазуу тапшырмасы менен**

**(11-класстардын окуучулары үчүн гана)**

Жат жазууну ѳткѳрүү **максаты:**

- угулган текст боюнча жазуу жүргүзүү жѳндѳмүн текшерүү;

- жазууда окулган орфограммаларды жана пунктуацияларды колдоно алуу жѳндѳмү;

- угулган тексттин негизинде материалдын ырааттуу түрдѳ берилгендигин аныктоо жѳндѳмү.

**Жат жазууну ѳткѳрүү жол-жобосу:**

**Ишти аткаруу убактысы – 40 мүнѳткѳ чейин**

1. Мугалим жат жазууну ѳткѳрүү максатын белгилейт, окуучулардын кѳңүлүн жат жазууда колдонула турган орфограммаларга жана аткарыла турган тапшырмага көңүлүн (материалдын берилишинин ырааттуулугун аныктоого багытталган тапшырма) бурат. Окуучулар кунт коюп угуп, мазмунун түшүнүүгѳ аракеттенишет.
2. Мугалим текстти ачык-айкын, жай жана так окуп берет, бирок орфограммаларды жана пунктуациялык белгилерди айтып бербейт. Текстти окуунун эрежелерин сактоо менен, бирок сѳздѳрдүн фонетикалык түзүлүшүн бузбастан окуу керек.
3. Мугалим текстти түшүнүү боюнча суроолорду берип, тааныш эмес сѳздѳрдү (эгерде жат жазуунун текстинде тааныш эмес сөздөр жолукса) түшүндүрүп берет. Эгерде текстте мекемелердин жана уюмдардын аталыштарын кѳрсѳтүп турган, энчилүү же чет тилдик алфавиттин тамгаларынын аталыштарынан түзүлгѳн, кыскартылган татаал сѳздѳр жолукса, анда мугалим аларды аббревиатурасы менен бирге доскага жазып коёт.
4. Жазуу үчүн текстти окуу. Мугалим ар бир сүйлѳмдү 3 жолу окуйт: биринчи жолу – сүйлѳмдүн маанисин түшүнүү үчүн, экинчи жолу – жазуу үчүн, үчүнчү жолу – жазылганды текшерүү үчүн. Эгерде сүйлѳм ѳтѳ эле узун болуп, кулакка абдан татаал кабыл алынса, анда аны бѳлүк-бѳлүк менен окуу керек. Сүйлѳмдү окуу аяктаганга чейин, жазууга уруксат бербѳѳ керек.
5. Аягында мугалим толук текстти дагы бир жолу окуйт, бирок бул учурда, окуучулар бардык сѳздѳрдүн туура жазылышын текшерүүгѳ жетишүүсү үчүн же жазганга жетишпей калган сөздөрдү жазуусу үчүн сүйлѳмдѳрдүн ортосундагы тынымдарды узартууга тийиш.
6. Мугалим окуучулардын иштерин чогултуп алат да, аларга материалды баяндоонун ырааттуулугун белгилѳѳгѳ берилген тапшырманы камтыган баракчаларды таратат.

**Жыйынтыктарды иштеп чыгуу**

Жат жазуубеш баллдык система боюнча бааланат.

11-класс үчүн жат жазуунун кѳлѳмү – 110–125 сѳз.

Жат жазуунун нормаланган баалоосу Кыргыз Республикасынын Билим берүү жана илим министрлигинин 2017-жылдын 19-апрелиндеги №473/1 буйругуна ылайык жүргүзүлѳт:

**11-класстарда жат жазууга коюлуучу бирдиктүү талаптар**

**жана баалоо критерийлери**

Жат жазуу – окуучулардын орфографиялык, пунктуациялык сабаттуулугун текшерүүнүн эң негизги формаларынын бири.

Жат жазуу үчүн азыркы кездеги адабий тилдик нормага жооп берген жана окуучунун жаш өзгөчөлүгүнө карата мазмуну жагынан ылайык келген тексттерди берүү сунушталат. Жат жазуу өзүнчө дидактикалык максатына ылайык, окуучунун белгилүү бир орфографиялык эрежени канчалык өздөштүргөндүгүн билүү максаты менен жыйынтык чыгаруу үчүн жүргүзүлөт. Дидактикалык максаты – окуучулардын билимин баалоо болуп саналат.

Окутуу орус тилинде жүргүзүлгөн мектептерде кыргыз тилин үйрөтүүдө 11-класстын окуучулары үчүн жат жазуунун тексти мазмундуу, жеткиликтүү, орто оордукта болууга тийиш.

Жат жазуу 11-класстын бүтүрүүчүлөрү үчүн 110-125 сөздөн туруп, жазуу мөөнөтү 40 мүнөткө созулат. Жат жазуунун текстинде кездешкен айрым түшүнүксүз сөздөргө мугалим түшүндүрмө берет.

Жат жазууда орфографиялык, пунктуациялык каталар, жазуунун техникалары эске алынып, бир гана баа коюлат.

|  |  |
| --- | --- |
| **5 балл** | катасыз жазылган, бир орфографиялык же бир пунктуациялык катадан ашпаган же үчтөн ашык эмес оңдоолор болгон ишке коюлат; |
| **4 балл** | каталардын жалпы саны төрттөн ашпаган (эки орфографиялык, эки пунктуациялык же төрт орфографиялык ката кетирилип, пунктуациялык катасы жок болгон же үч орфографиялык, бир пунктуациялык ката болгон) жат жазууларга коюлат; |
| **3 балл** | каллиграфиясы начар, саны ондон ашпаган (төрт орфографиялык, алты пунктуациялык же үч орфографиялык, жети пунктуациялык же болбосо орфографиялык катасы жок, он пунктуациялык ката кетирилген) иштерге коюлат; |
| **2 балл** | саны он бештен ашпаган (жети орфографиялык, сегиз пунктуациялык же алты орфографиялык, тогуз пунктуациялык же сегиз орфографиялык, жети пунктуациялык ката кетирилип, булганыч жазылган) иштерге коюлат; |

**Жат жазуу ишин жүргүзүүнүн технологиясы**

- жат жазуу иши жүргүзүлө турган күндү окуучуларга күн мурунтан айтып, кабардар кылуу;

- грамматикалык эрежелерди, пунктуациялык эрежелерди кайталоону сунуштоо;

- иштин натыйжалуу уюштурулушу жана өткөрүлүшү үчүн окуучуну психологиялык жактан даярдоо;

- жат жазууга керек болгон окуу куралдарын (штамп басылган ак кагаз, калем сап) даярдатуу;

- даярдалып келген текстти белгиленген убактан кечиктирбей, сынактык комиссиянын мүчөлөрүн күбө кылып, конвертти ачып, үн чыгарып темасын окуп, анан жат жазуунун темасын тактага жазуу;

- текстти үн чыгарып, токтоо, көрктүү, уккулуктуу үн менен окуп берүү;

***Эскертүү:*** жат жазууда кездешкен татаал сөздөрдү муундап, тамгалап окуп берип, жаздыруу методикалык жактан туура эмес деп эсептелет.

Мугалимге каталардын мүнѳзүнѳ, алардын бир типтүүлүгүнѳ жараша бааны жогорулатуу же тѳмѳндѳтүү укугу берилет. Эгерде иш тыкан эмес аткарылып, экиден кѳп оңдоолор, чийүүлѳр, сызып оңдоолор кылынса, анда баа 1 баллга тѳмѳндѳтүлүшү мүмкүн. Тескерисинче, эгерде иш тыкан аткарылып, анда оңдоолор, чийүүлѳр болбой, 3-4 бир типтүү каталар болсо, баа каталардын кѳрсѳтүлгѳн сандык нормаларын ашырып жиберүүгѳ мүмкүндүк берет.

**Ырааттуулукту белгилѳѳгѳ берилген тапшырма** да 5 баллга бааланат.

|  |  |
| --- | --- |
| **5 балл** | Ыраттуулук туура аныкталды |
| **4 балл** | Ыратттуулук аныкталды, бирок 1 бузуу болду |
| **3 балл** | Ыратттуулук аныкталды, бирок 2 бузуу болду |
| **2 балл** | Ыраттуулук туура эмес аныкталды же экиден кѳп бузуулар болду |

Тиркемеде тест тапшырмаларынын бардык түрлѳрүн жана баалоо критерийлерин камтыган, үч бѳлүктѳн турган комплекстүү тесттин үлгүсү берилген.

Комплекстүү сынакты ѳткѳрүү датасы жѳнүндѳгү маалымат, тесттердин демонстрациялык варианттары КРдин БИМдин жана УБСБжМТУБнун расмий сайттарына жайгаштырылат.

Жазуу сынак иштерин текшерүү жана баалоо, сынакты кабыл алуу күнүн эсептебегенде, 3/5 жумушчу күндѳн кѳп эмес убакытты ээлейт.

ЖМАнын баллдык системада алынган бардык жыйынтыктары бааларга которулат.

9 жана (же) 11-класстардын окуучуларынын жазуу сынак иштерин текшерүү ПК тарабынан жиберилген баалоо боюнча колдонмого ылайык жүргүзүлѳт.

9 жана (же) 11-класстардын окуучуларынын ЖМАдагы «2» (канааттардырарлык эмес) жана «5» (эң жакшы) деп бааланган жазуу сынак иштерине рецензиялар жазылат.

Бардык сынак иштери алар үчүн атайын бѳлүнүп берилген орунда (күйбѳс сейфте) сакталат. ПКнын чечимдери протокол менен жолжоболштурулат жана анын мүчѳлѳрүнүн колдору коюлат.

**ЖМАны ѳткѳрүүнүн тартиби**

1. Сынак документтери тѳмѳнкүлѳрдѳн турат: тестти ѳткѳрүү боюнча нускама-колдонмодон, тесттик буклеттен жана баалоо боюнча колдонмодон. Бул документтер билим берүүнүн мамлекеттик башкармалыгынын аймактык органдарына жана жалпы билим берүү уюмдарына **2019-жылдын 20-майына** чейин жеткирилет.
2. Сынак документтери салынган пакеттер талаптуу түрдѳ предметтер, окутуу тилдер, ал эми мектептин ичинде класстар боюнча түзүлѳт. Пакет чапталып, мѳѳр басылып бекитилет. Сынак материалдарын алдын-ала ачкандыгы, тексттерде жана тапшырмаларда камтылган маалыматтарды ачыкка чыгаргандыгы үчүн жалпы билим берүү уюмдары административдик жоопкерчиликти алып барышат.
3. ЖМА боюнча уюштуруу иш-чаралары сынак башталганга чейин 1 саат убакытта жүргүзүлѳт (каттоо, бүтүрүүчүлѳрдү отургузуу жана нускама берүү, пакеттерди ачуу, КѲЧМдерди кѳчүрүү, башкы барактарды толтуруу ж.б.).
4. Тест материалынын башкы барагына мектептин штампы жана ШаарББсынын, РайББсынын, РБББнын же Метод.кабинеттин ѳкүлүнүн колу коюлат. ШаарББсынын, РайББсынын, РБББнын же Метод.кабинеттин ѳкүлүнүн колу тест буклетинин ар бир барагына коюлат.
5. Окуучулар комплекстүү тест ѳткѳрүлѳ турган жерге тест башталганга чейин 15 мүнѳт эрте келиши керек.
6. Белгиленген күнү тесттин башында тестти ѳтүү боюнча нускама берилет жана окуучуларга тесттин узактыгы, тартиби жана ѳткѳрүү түрү, тесттин жыйынтыктары менен таанышуу убакыты жана орду жѳнүндѳ маалымдалат.
7. Сынак материалдары менен таанышуу (окуп берүү) ПКнын мүчѳлѳрүнүн катышуусунда сынак башталганга чейин жүргүзүлѳт. Андан кийин тест материалдарын бар болгон бүтүрүүчүлѳрдүн санына жараша кѳбѳйтүү зарыл. Тест буклеттерин кѳбѳйтүү пакетте жиберилген түп нуска боюнча ар бир мектепте ксерокөчүрүү аппаратта жүргүзүлѳт.
8. Даярдоо иш-чараларына бѳлүнгѳн убакыт сынактын узактыгына кирбейт.
9. Комплекстүү тест мектеп класстарында ѳткѳрүлѳт. Ар бир окуучуга ѳзүнчѳ иш орду бѳлүнүп берилет.
10. Комплекстүү сынакты тапшырууга бѳлүнгѳн убакыт аяктагандан кийин тест буклеттери комиссияга тапшырылат.